આ વિકલ્પના નબળા પ્રતિસાદનું એકમાત્ર કારણ ગણિત વિષયની તૈયારી કરવા માટેનો અપૂરતો સમય છે. જે વિદ્યાર્થીઓએ ધો.૧૦ પછી ગણિત વિષય છોડી દીધો છે તે વિદ્યાર્થી ૨ વર્ષના વિષયના અભ્યાસક્રમની તૈયારી માત્ર ૩ માસના ટૂંકાગાળામાં કરી શકે નહીં. હાલમાં ધોરણ-૧૨ વિજ્ઞાનપ્રવાહમાં વિભાગ પાડવામાં આવ્યા છે. એન્જિનિયરિંગનો અભ્યાસ કરવા માગતા વિદ્યાર્થીઓ માટે ‘એ’ ગ્રૂપ, મેડિકલ-પેરામેડિકલનો અભ્યાસ કરવા ઈચ્છતા વિદ્યાર્થીઓ માટે ‘બી’ ગ્રૂપ અને બંનેમાં એડમિશન લેવા ઈચ્છતા વિદ્યાર્થીઓ માટે ‘એબી’ ગ્રૂપ અમલી છે.